După Orban, și Nicușor Dan s-a testat de Covid-19: "Am decis să mă autoizolez până la aflarea rezultatului“.
Nicușor Dan a anunțat că s-a testat de coronavirus. Primarul a decis să se autoizoleze până la aflarea rezultatului. Atât Nicușor Dan, cât și Ludovic Orban, au avut același contact, confirmat cu COVID-19.
În această dimineață, Ludovic Orban anunța că s-a testat de coronavirus după ce a aflat că una din persoanele alături de care s-a aflat în același platou de televiziune, săptămâna trecută, a fost confirmată pozitiv.În același platou de televiziune a fost și Nicușor Dan, așa că primarul, câteva ore mai târziu, a decis să se testeze și el.Până la aflarea rezultatului, Nicușor Dan s-a autoizolat.Uite ce a transmis primarul pe Facebook: "Am făcut testul COVID-19 și am decis să mă autoizolez până la aflarea rezultatului, după ce am aflat astăzi că este posibil să fi fost expus contactării virusului.În afara emisiunilor tv, am purtat permanent mască și militez pentru respectarea tuturor măsurilor de protecție împotriva acestei boli. Nu am niciun fel de simptome specifice bolii. Revin curând – cu vești bune, sper.“.